Articles filtrats per data: Dimarts, 13 Febrer 2018\nEts aquí:L'entrevista»Pau Minguet, director de la Fundació Privada Guillem Viladot d'Agramunt\nDimarts, 13 Febrer 2018 18:04\nGualter celebra la festa del Ranxo amb més de 250 comensals al dinar popular\nGualter, municipi de la Baronia de Rialb, també ha celebrat avui la tradicional festa del Ranxo amb un dinar popular que ha reunit més de 250 comensals.\nEl president de la Diputació de Lleida, Joan Reñé, ha visitat Gualter on ha degustat el Ranxo elaborat pels veïns del poble. Reñé ha destacat que “des de la Diputació, com no podia ser d’una altra manera, estem al costat dels municipis, com ara per exemple, la Baronia de Rialb, que té onze nuclis agregats i moltes necessitats en la seva xarxa de camins, on convé treballar-hi”.\nLa festa del Ranxo de Gualter també ha rebut la visita de l'expresidenta del Parlament, Carme Forcadell, i els diputats Bernat Solé, Montserrat Fornells i Gemma Espigares.\nDimarts, 13 Febrer 2018 17:48\nIsona reparteix unes 400 racions de la Guixa\nIsona ha celebrat avui el tradicional dia de la Guixa, una festa popular centenària que té lloc el dimarts de Carnaval. La Guixa és una mena d’escudella que s’ofereix gratuïtament en un dinar popular en el que tothom hi és convidat i que té lloc a la plaça principal de la població, però que enguany, degut a les baixes temperatures s’ha traslladat al poliesportiu del poble. Aquest any s’han servit unes 400 racions i no ha faltat qui se n’ha endut en olles i tuppers a casa per a poder repetir un altre dia.\nLa Guixa és una festa 100% popular. Els ingredients per a preparar-la van ser recollits casa per casa en el que es coneix com la Plega, que va tenir lloc el dissabte passat dia 10 de febrer. Els més petits, muntats en una carrossa decorada per a l’ocasió, van ser els encarregats de recollir els fideus, cigrons, carabasses i els demés ingredients necessaris. S’ho van passar d’allò més bé trucant als timbres de les cases i fent gresca. Durant la Plega alguns veïns i veïnes també van cedir els seus propis calders per a poder coure la guixa.\nLa preparació de la Guixa va començar el dia abans, el dilluns. Es va fer una crida per demanar col·laboració ciutadana i un bon grup de veïns i veïnes van anar a pelar patates, triar carabasses, netejar cigrons i mongetes i a fer tot allò necessari perquè l’endemà sortís una Guixa per llepar-se’n els dits.\nLa Guixa s’ha cuit a poc a poc en uns 24 calders sobre foc de llenya. A primera hora, cap a les 7 del matí, ha tingut lloc l’encesa del foc. Durant les vàries hores de cocció necessàries la zona del calders ha estat un bullici de gent. L’escena ha estat presidida pel Rei Carnestoltes, qui ha controlat que els cuiners no deixessin de remenar els calders. Els nenes i les nenes de l’escola Aeso han visitat la zona dels calders amb les disfresses que han preparat a l’escola i han cantat una cançó especial per l’ocasió.\nQuan els calders han estat a punt, una cinquantena de veïns els han portat a pes fins al poliesportiu. Són necessàries dues persones per portar cada calder i és una feina feixuga. Un cop repartida la Guixa, ha començat el dinar popular. Com a acompanyament s’han servit amanides i llonganissa blanca i negra elaborades a Isona. De postres, taronges, i per fer baixar el menjar, aigua i vi.\nCom no pot ser d’una altra manera, la festa ha continuat amb el ball de Carnaval, on petits i grans s’han disfressat. En acabat, s’ha cremat el Rei Carnestoltes, donant per finalitzada la Guixa 2018.\nDimarts, 13 Febrer 2018 17:39\nEls Cinemes Majèstic de Tàrrega acolliran de nou 'Un Dia de Festa' el proper 25 de febrer\nDesprés de l’èxit obtingut l’any passat, arriba la 2a edició d’Un Dia de Festa, on gaudir de l’experiència del cinema més enllà de la sala de la mà de la companyia de teatre Xip Xap.\nEls infants i les famílies són rebuts per músics i comediants que els conviden a gaudir d’una selecció de pel·lícules presentades i acompanyades de música, màgia, titelles i jocs.\nLa sala de cinema està decorada amb figures dels diferents personatges de les pel·lícules i mentre la música sona, els infants podran fer diferents activitats alhora que comenten la jugada. En acabar les projeccions, la banda de música els acomiada i els acompanya a la sortida. Activitat recomanada a partir de 3 anys.\nUn Dia de Festa és una proposta sorgida de la voluntat de promoure els projectes d’oci i cultura catalana adreçada a un públic familiar així com d’oferir productes innovadors que contribueixin a la generació i cerca de nous públics.\nUn Dia de Festa s’oferirà un matí de cap de setmana compresos entre el 14 de gener i el 29 d’abril a 12 sales d'11 ciutats de Catalunya. A Tàrrega, Un Dia de Festa arribarà a Cinemes Majèstic el proper diumenge 25 de febrer a les 12 del migdia. Els espectadors podran gaudir de les següents pel·lícules: ‘El diari de Florentina’, ‘L’hivern al regne d’Escampeta’, ‘La cançó del Bosc de Haquivaqui’ i ‘Tigres enfilats’.\nDimarts, 13 Febrer 2018 17:01\nPonts reparteix unes 12.000 racions del tradicional Ranxo\nPonts ha celebrat avui una nova edició de la tradicional festa de Lo Ranxo en la que s'han repartit uns 12.000 racions d'aquesta escudella típica del dimarts de Carnaval.\nDes de primera hora del matí l'avinguda de la Font de Valldans d'aquesta localitat de la Noguera s'ha anat omplint de gent que volia presenciar l'elaboració del Ranxo, que es cuina en unes enormes peroles. Per a les 12.000 racions, s'han necessitat uns 1.500 kg d'aliments, entre els que hi havia pollastre, corder, botifarra negra, cigrons, arròs, fideus, patates, cebes, porros i tomàquets, entre d'altres.\nEl punt àlgid de la festa ha arribat a les 2 del migdia amb el repartiment d'aquesta tradicional escudella.\nNombrosos polítics han participat a la festa de Lo Ranxo. Així, han visitat Ponts i han degustat Ranxo l'expresidenta del Parlament Carme Forcadell; els diputats al Parlament Bernat Solé, Montserrat Fornells, Gemma Espigares i Òscar Ordeig; el president de la Diputació de Lleida, Joan Reñé; la vicepresidenta de la Diputació i alcaldessa de Tàrrega, Rosa Maria Perelló; els diputats provincials Eloi Bergós, Antoni Navinés i Francesc Sabanés; el cap comarcal de la Diputació a l'Urgell i vicepresident del consell comarcal, Joan Eroles, i la presidenta del Consell Comarcal de la Noguera, Concep Cañadell. També hi era l'alcaldessa de Ponts, Maria Basomba.\nDimarts, 13 Febrer 2018 16:40\nQuan falta un mes perquè se celebri la 146a Fira de Sant Josep de Mollerussa, el nombre d'expositors inscrits per participar en el certamen és de 239, gairebé el 80% de la xifra assolida l'any passat (304). Quant a la distribució per sectors, 124 firmes ja estan confirmades al recinte exterior, on s'exposen la maquinària agrícola i complements per a la ramaderia i l'agricultura; 90 als pavellons firals, destinats a complements, entitats, institucions, agroalimentació i multisectorial, i 25 al Saló de l'Automòbil, ubicat al recinte de les piscines i que enguany arriba a la seva 38a edició.\nLa xifra d'inscripcions s'està desenvolupant amb bon ritme i des de Fira de Mollerussa, ens organitzador del certamen, es preveu que les contractacions continuïn les properes setmanes, incrementant la participació i arribant a xifres d'anteriors edicions.\nLa 146a Fira de Sant Josep de Mollerussa se celebrarà del 16 al 19 de març. A banda de l'àmplia exposició, el certamen oferirà, com ja és habitual, un complet programa de jornades tècniques (l'any passat van ser 14) amb les darrerres novetats i tendències del sector. També se celebrarà la 17a Borsa Interpirinenca de Cereals (dia 16 de març al Complex Resquitx), que ja compta amb 150 professionals inscrits.\nFinalment, en el marc de la Fira de Sant Josep es convocarà de nou el concurs de maquinària per premiar la innovació en maquinària agrícola i instal·lacions agroindustrials i el concurs de disseny i estètica, que reconeix els millors estands i parcel·les de la fira.\nDimarts, 13 Febrer 2018 16:26\nL'alcalde de Cervera recull el reconeixement del Grup Enderrock pels 40 anys de l'Aquelarre\nEl Grup Enderrock ha lliurat avui a l’Antiga Fàbrica Estrella Damm els vuit guardons anuals de reconeixement a la Indústria Musical Catalana a la festa del foc i la música de l’Aquelarre de Cervera (40 anys), a l’emissora Catalunya Música (30 anys), a la Fundació SGAE (20 anys), als segells Propaganda pel Fet! (20 anys) i Satélite K (20 anys), als festivals Tradicionàrius (30 anys) i Euskal Herria Sona (20 anys) i a l’Escola Superior de Música de Catalunya (ESMUC) (15 anys).\nDimarts, 13 Febrer 2018 16:21\nEl Palau d'Anglesola millora les parets del cementiri municipal\nL’Ajuntament del Palau d’Anglesola iniciarà en breu les actuacions de condicionament de les parets del cementiri municipal, que ara es troben malmeses per la humitat.\nLes millores seran realitzades per personal propi de l’Ajuntament i consistiran, en primer lloc, en repicar i sanejar les zones on l’arrebossat existent es troba en mal estat, degut a la humitat i a l’antiguitat del material. Posteriorment, aquestes zones es tractaran amb un producte que afavoreixi la unió del material existent amb el morter nou. Les parets s’arrebossaran amb morter de ciment de color blanc amb acabat arremolinat. Finalment es pintaran totes les parets exteriors i interiors amb un color que s’integri en l’entorn. Les actuacions duraran aproximadament un mes.\nL'alcaldessa, Montserrat Meseguer, explica que aquest condicionament de les parets del cementiri suposarà una millora notable de l’aspecte del cementiri, tot just en el moment en què les obres d’ampliació es troben ja bastant avançades. “Amb aquesta millora de les parets del cementiri en ús, aconseguirem una imatge global del cementiri més homogeneïtzada, un cop l’ampliació estigui acabada”, diu l’alcaldessa.\nPel que fa a les obres de l’ampliació, Meseguer explica que “actualment ja es pot observar la nova tanca perimetral, feta amb xapa tipus “corten”, que dóna al conjunt una estètica més moderna. Durant les properes setmanes es durà a terme el traçat interior de carrers i la xarxa de desguàs. Finalment, es condicionaran els espais destinats a jardí”, descriu Meseguer.\nL’alcadessa recorda que aquestes actuacions suposaran l’addició de més de 2.000 m2 de recinte tancat, que comunicarà directament amb el recinte actual. “A tot això s’hi afegeix un espai d’aparcament d’uns 1.800 m2 davant del nou recinte, una actuació molt esperada ja que actualment els vehicles han d’aparcar a les vores de la carretera que va al Poal, amb els inconvenients i riscs que això suposa”, apunta Meseguer.\nLa millora del recinte actual del cementiri i l’ampliació que ja està en curs eren actuacions que estaven dins el programa del grup municipal de govern.\nDimarts, 13 Febrer 2018 14:50\nLlum verda al projecte per convertir l’antic Musicland en seu dels escoltes, que es farà per fases\nL’Ajuntament de Mollerussa ha aprovat en acord de la Junta de Govern el projecte bàsic i d’execució de reforma i redistribució de l’edifici de l’antiga discoteca Musicland per habilitar-lo com a dependències de l’Agrupament Cal Met i altres entitats del municipi. El projecte global aprovat i que s’anirà executant per fases té un pressupost total d’execució de 491.325 euros, segons ha explicat aquest matí l’alcalde Marc Solsona, qui ha precisat que, de moment, el consistori ha habilitat partida per dur a terme la primera fase, pressupostada en 224.968 euros. En aquest sentit, Solsona ha indicat que, abans de licitar aquesta primera actuació, s’està treballant amb els escoltes, els quals seran els principals beneficiaris de l’obra, per definir la seva participació en el projecte i determinar la manera de tirar endavant també la segona fase, valorada en 97.939 euros i que no compta amb pressupost per a enguany.\nL’alcalde ha indicat que, per tal que puguin dur-se a terme activitats destinades a ús públic, cal realitzar les dues primeres fases del projecte i pel que fa a la tercera, que té un pressupost de 168.418 euros i que inclou habilitar una sala polivalent de prop de 10 metres quadrats, entre altres, dependències, es concretaria més endavant en funció de les disponibilitats econòmiques.\nLes obres que inclouen aquest projecte consisteixen en la reforma interna de l’edifici, que té una superfície de 946 metres útils, dels quals 809 es destinaran a dependències de l’Agrupament escolta Cal Met mentre que la resta serà per a diferents associacions i entitats de la localitat. Cal recordar també que durant el passat any es va dur a terme la substitució de la coberta existent de plaques de fibrociment per una de nova de panells de sandvitx amb tres patis de llums coberts per dotar les dependències de llum i ventilació natural.\nDimarts, 13 Febrer 2018 13:32\nEl compositor Antoni Ros Marbà, que enguany compleix 80 anys, serà el primer padrí del Festival de Pasqua de Cervera\nEl Festival de Pasqua de Cervera, que celebrarà la seva 8a edició entre el 22 de març i l'1 d'abril, estrenarà enguany la figura del Padrí del Festival, un nou projecte que vol encarnar en una personalitat de prestigi reconegut, l'ambaixada del certamen tant a Catalunya com a nivell internacional. L'organització ha volgut inaugurar aquesta nova figura amb el mestre Antoni Ros Marbà, el qual també assistirà al festival en qualitat de director i compositor amb la preestrena del concert de celebració del seu 80è aniversari amb la Cobla Sant Jordi - Ciutat de Barcelona on presentarà la seva nova sardana 'Quatre vegades vint', i que després es repetirà al Palau de la Música.\nEl Festival de Pasqua representarà aquest 2018 un total de 10 produccions musicals diferents, 7 seran estrenes absolutes, que es concentraran en 12 concerts. El regidor de Cultura, Jaume Rossich, ha explicat que el pressupost del certamen és de 82.000 euros, uns 4.000 euros més respecte l'any passat que l'organització preveu recaptar amb les entrades.\nEl compositor Ros Marbà ha presidit la presentació del 8è Festival de Pasqua a Cervera on ha destacat "els valors musicals" que estan sortint de la ciutat i que "trobem en orquestres d'aquí i de fora". Antoni Ros Marbà ha assegurat que "Cervera és el bressol de músics" i ha posat en valor "la pedagogia musical que ha tingut i té la ciutat".\nPer la seva part, el director artístic del Festival de Pasqua, Josep Maria Sauret, ha explicat que l'objectiu del certamen és que "la música clàssica catalana arribi a tothom, a tots els públics, buscant el punt d'equilibri entre grans intèrprets catalans i joves valors". També ha assegurat que "la música clàssica catalana no és una excepció sinó que és un fet universal que ha de ser normal en els nostres dies".\nFinalment, la vicepresidenta de la Diputació de Lleida, Rosa Maria Perelló, ha qualificat "Cervera com un punt estratègic cultural important amb la celebració d'aquest festival", que ha elogiat perquè "ajuda a refermar l'aposta cultural del territori".\nAltres produccions musicals destacades pensades estrictament per ser representades al festival que es podran escoltar enguany a Cervera són la versió per a cor i piano del Requiem d'Albert Guinovart amb el propi compositor al piano i el Cor Jove de l'Orfeó Català (dissabte 24 de març, 9 de la nit, Paranimf de la Universitat); el programa que oferirà la Coral Cantiga dedicat als grans mestres de la polifonia catalana del segle XX i XXI (divendres 30 de març, 9 de la nit, Paranimf de la Universitat), i la integral de cançons i danses de Frederic Mompou a càrrec del pianista Jordi Masó (dissabte 31 de març, 7 de la tarda, Paranimf de la Universitat).\nPel que fa als concerts de proximitat, descobriran un nou espai singular de Cervera, el celler dels Encants del Llibre amb l'actuació d'Oriol Romaní amb el seu clarinet (divendres 30 de març, 2/4 de 12 i 1 del migdia). L'altre concert de proximitat, que tindrà lloc a l'església de Sant Joan Degollat, anirà a càrrec del Quartet Teixidor, que oferirà una actuació d'homenatge al professor Josep Lluís Guzmán amb les obres que va composar per a corda (dissabte 31 de març, 2/4 de 12 i 1 del migdia).\nCompletaran el programa el concert escolar a càrrec de Barcelona Gospel Messengers (dijous 22 de març, 11 del matí, Gran Teatre de la Passió); l'actuació de l'Orquestra Julià Carbonell de les Terres de Lleida amb música d'Eduard Toldrà i Rafael Ferrer (dijous 29 de març, 9 de la nit, Paranimf de la Universitat); el concert gastronòmic amb Salva Racero a la veu, cantant durant més de 10 anys de Lax'n Busto que estrena el seu nou projecte en solitari, i Dani Garcia al piano (dissabte 31 de març, 10 de la nit, Auditori), i finalment, el concert a l'orgue Tepatti del 1895 amb l'orguista italià Guido Iotti (diumenge 1 d'abril, 7 de la tarda, església de Sant Agustí).\nDurant 7 dies està previst que passin per Cervera més de 200 intèrprets que oferiran més de 1.000 minuts de música en viu en un total de 6 espais diferents.\n29-09-2015 Llegit:39476 Mollerussa\n15-01-2013 Llegit:13853 Mollerussa\n04-02-2008 Llegit:9032 Mollerussa\n12-05-2013 Llegit:3991 Mollerussa\n18-10-2013 Llegit:2782 Mollerussa\n12-04-2013 Llegit:2640 Mollerussa


maig 30 - jul. 20, 2019\nNoguerasBlanchard presenta l’última mostra de Margins of Ten, un cicle comissariat per Rosa Lleó (Barcelona, 1980) compost per quatre presentacions d’artistes internacionals: Belén Zahera, Ad Minoliti, Tamara Henderson i Rodrigo Hernández.\nL’exposició Tan ligero, de Rodrigo Hernández (Mèxic, 1983), és l’última del cicle Margins of Ten, comissariat per Rosa Lleó en l’espai de la galeria NoguerasBlanchard en L’Hospitalet. El cicle, que parteix de la coneguda pel·lícula de Charles and Ray Eames Powers of Ten (1975), proposa diferents aproximacions als marges del racional o científic.\nRodrigo Hernández tanca el cicle amb una cosa que concerneix a les lleis de la física però que escapa de l’humà, com és la falta de gravetat i la idea de surar en l’univers. Es defineix com a ingravitació l’estat en el qual un cos que té un cert pes es contraresta amb una altra força, o es manté en caiguda lliure sense sentir els efectes de l’atmosfera. És un estat en què funcions fisiològiques com l’orientació es pertorben lleugerament. L’artista transforma la galeria en un espai infralleu, a través d’una nova sèrie de pintures a partir de l’atmosfera de les novel·les de l’escriptor francès Patrick Modiano, on els seus personatges semblen “tan distants, tan lluny de tot”.\nLa convenció de la pintura de la qual Rodrigo Hernández més clarament divergeix amb aquesta sèrie és la de la “composició”, concepte original de Leon Battista Alberti. En aquestes pintures, la perspectiva, que normalment té la funció d’unificar als elements de la composició està absent o almenys sembla intermitent. En canvi, l’espai celeste, per principi mancat de resolució, torna al context pictòric en un indefinible; és impossible saber la seva profunditat o la seva dimensió. L’univers, segons aquesta proposta, és l’escenari perfecte d’un arranjament pictòric arbitrari que reemplaça la claredat compositiva per la imprecisió espacial.\nA més de la figura que apareix en totes les pintures, les estrelles són també protagonistes d’aquesta sèrie. Newton es va adonar que, segons la seva pròpia teoria de la gravetat, les estrelles haurien d’atreure’s entre si, per la qual cosa sembla que no podrien romandre immòbils. No acabarien, llavors per xocar totes en algun punt? Newton més tard va argumentar que això sens dubte ocorreria si només existís un nombre finit d’estrelles distribuïdes en una regió finita d’espai. En canvi, va raonar, si existís un nombre infinit d’estrelles, distribuïdes més o menys uniformement sobre un espai infinit, això no ocorreria, ja que no hi hauria un punt central al qual totes es dirigissin per a col·lapsar entre si. Aquest argument és un exemple dels paranys que un pot trobar en intentar parlar de l’infinit. En un univers infinit, cada punt pot ser vist com el centre, ja que cada punt té un nombre infinit d’estrelles a cadascun dels seus costats.\nOli sobre mdf imprimat\nRebre més informació d'obres disponibles de Rodrigo Hernández


Mesures d'ajuda destinada als treballadors autònoms\nAmb data 18 de març de 2020, s’han publicat una sèrie de mesures urgents extraordinàries per fer front al impacte econòmic i social del COVID-19.\nPer tal d’ajudar-vos a superar aquesta crisis sanitària i econòmica, us expliquem quines són les mesures que l’Estat i la Generalitat han dut a terme que afecten als autònoms.\nAJUDES PUBLICADES PER L’ESTAT EN EL REAL DECRET LLEI 8/2020 DE 17 DE MARÇ\nAmb caràcter excepcional, com ajuda a l’autònom per superar la falta d’ingressos\ndegut a la situació de confinament que vivim, es crea una prestació extraordinària per cessament d’activitat.\nAquesta ajuda està destinada als autònoms que la seva activitat hagi quedat suspesa per la declaració de l’estat d’alerta (gimnasos, bars, restaurants, comerç menor...) o que la seva facturació s’hagi reduït en un 75% respecte la mitjana del semestre anterior.\nL’import d’aquesta prestació serà de 70% de la base reguladora (661,08€ si cotitzem per la base mínima).\nPer poder accedir a aquesta ajuda, no es podran tenir deutes amb la seguretat social, de totes maneres, els autònoms que tinguin deutes amb la seguretat social i vulguin accedir a l’ajuda, ho podran fer previ pagament del deute.\nSuspensió de terminis a l’àmbit tributari:\nEs suspenen el còmput de terminis de la duració dels procediments tramitats per l’Administració Tributaria, des del 18 març de 2020 fins el 30 d’abril de 2020, és a dir, queden suspesos el terminis de presentació de les atencions a les notificacions rebudes.\nS’amplia fins el 30 d’abril de 2020, els terminis oberts amb anterioritat al 18 de març de 2020 i que no estiguin finalitzats en aquesta data, es a dir, si tenim alguna notificació pendent de contestar i que caduca aquests dies, aquesta es podrà contestar fins al 30 d’abril.\nS’amplia fins el 20 de maig de 2020, o si fos posterior, fins la data que s’especifiqui per la norma general, els terminis que s’obrin a partir del 18 de març de 2020, es a dir, si rebem alguna notificació aquest dies, el termini per contestar serà fins el 20 de maig, sempre i quan, el termini fixat per la mateixa notificació no sigui superior.\nÉs important tenir en compte que no queden suspesos els terminis de presentació dels impostos que s’hagin de presentar durant l’estat d’alerta, en tot cas, es podrà aplaçar l’import a ingressar de tots els impostos (IVA, Retencions, Pagaments a compte...) fins a 6 mesos i els 3 primers mesos de l’aplaçament no meritarà interessos.\nTampoc queden suspesos els terminis en els àmbits de l'afiliació, la liquidació i la cotització de la Seguretat Social\nPer facilitar el manteniment del treball y disminuir els efectes econòmics derivats de l’estat d’alerta, el Ministeri d’afers Econòmics y Transformació Digital, concedirà avals al finançament concedit per atendre les necessitats derivades, entre d’altres, de la gestió de factures, necessitat de circulant, venciment d’obligacions financeres o tributaries o altres necessitats de liquiditat.\nPer tant, es donarà facilitat al crèdit als autònoms i PYMES que ho necessitin mitjançant crèdits ICO.\nAJUDES PUBLICADES PER LA GENERALITAT, EN EL DECRET LLEI 7/2020 DE 17 DE MARÇ PELS AUTÒNOMS QUE S’HAGIN VIST AFECTATS PER L’ESTAT D’ALARMA:\nEls tributs propis de la Generalitat de Catalunya i el tributs cedits queden suspesos de la presentació d’autoliquidació i pagament fins que es deixi sense efecte l’estat d’alarma. (Taxa Turística per exemple)\nTruca'ns i el nostre equip t'aclarirà el que et faci falta!!!!


CONVIVÈNCIA DIFÍCIL MartaCasasCastañé: In memoriam\nNúria Casas Castañé (5/3/1972 - 25/5/2004)\nLluminós, el teu record. Dolorosa, encara i sempre, la teva absència.\nNi la mort no ha estat capaç d'aturar l'impuls del projecte de La festa dels crancs. El cap de setmana passat, a València, vam poder gaudir de la fantàstica exposició de crancs a l'espai de creació El chaflán. Felicitats per l'èxit de la inauguració de l'espai i gràcies per l'energia, les ganes, la sensibilitat i l'empenta de les fantàstiques dones del col·lectiu D-Tall i tots els seus col·laboradors. Molt especialment, gràcies a la María i en Manuel. I, per sobre de tot, gràcies a la Nuri pel seu impuls i energia.\nPublicat per Marta Casas Castañé a 14:53\nNúria Sadurní 27 de maig de 2012 a les 10:47\nGràcies per un pensament compartit i per aquesta imatge que sento colpidora i tendra. Piru\nMarta Casas Castañé 29 de maig de 2012 a les 18:17\nGràcies a tu, preciosa. Una abraçada molt forta.


Assos Skin Foil evo 7 Negre comprar i ofertes a Bikeinn\nDescripció Assos Skin Foil evo 7\nUn element crucial del kit de muntar a l'estiu, una capa base BASE ciclista de pell ASSOS de màniga curta, està dissenyada per ser la primera capa final per a dies càlids i calents, quan l'equitació estigui en el millor estat. Aquesta capa de base transpirable s'aprofita de la nostra malla de transport per a la humitat i el coll tallat per augmentar el flux d'aire, mentre que el seu disseny de màniga curta li permet elevar les credencials de muntatge a l'aire calent, així com la flexibilitat per a dies d'estiu lleugerament més fresc. Fabricat amb la nostra brillant construcció sense fissures i l'ajustament no restrictiu, aquesta capa base de ciclisme lleugera resumeix la nostra dedicació per muntar tot el seu armari de bicicletes durant tot l'any. En passar per l'enfocament convencional, aquesta raça sintonitza la capa base de muntatge que es gira sobre les màquines tubulars per augmentar la comoditat i elevar-ne el rendiment. Amb una barreja metàl·lica de fils i compressió estratègica del cos, aquesta capa base lleugera ha estat dissenyada per especialistes en teixits de casa i es posa a través de l'escorça dels nostres equips de proves interns, de manera que és capaç de reaccionar davant la intensitat de la transpiració i la posterior efecte de refredament qualsevol que sigui la temperatura exterior. Aquests són els tipus de guanys de rendiment que confirmen la raó per la qual constatem la nostra roba ciclista és Equipament, No Roba.\nMalla de transport: una nova tecnologia per a la pell de l'estiu, que augmenta la transpiració i millora la gestió de la humitat. V tallar el coll: augmentar el flux d'aire. tecnologia de teixit tubular sense fissures, fibra de polipropilè, barreja regularFit / unisex\nAssos Skin Foil evo 7 està 100% cobert per la garantia oficial de Assos. Comprant a la nostra botiga de ciclisme, tindràs a casa el Assos Skin Foil evo 7 en pocs dies. En aquest moment el producte està en estoc i al preu de 55.99 $. No deixis escapar aquesta oportunitat!\nCaracterístiques Assos Skin Foil evo 7\nTecnologias Assos Skin Foil evo 7\nSostenibilitat Assos Skin Foil evo 7


Els enigmes de Barcelona en clau educativa: Santa Anna i Sant Sepulcre de Jerusalem\nL'església Santa Anna és un antic monestir vinculat des del s. XII a l'ordre de Sant Sepulcre de Jerusalem. Aquesta església consta de claustre i sala capitular. L'estructura de l'església és romànica tot i que la coberta és gòtica.\nL'església Santa Anna. Font: Autores\n2. On està situada?\nLa parròquia de Santa Anna està situada en una placeta anomenada Ramon Amadeu al carrer Santa Anna de Barcelona, al barri de Santa Anna al districte del Gòtic.\nEs pot arribar mitjançant el metro (L1, L3,L4) i autobús. També arriba els ferrocarrils catalans i rodalies de Renfe, ja que queda molt a prop de plaça Catalunya.\nSituació de l'església de Santa Anna. Font: Google maps\nAntecedents: Abans de fundar-se el monestir de Santa Anna ja existia diverses relacions de fundacions de Catalunya amb el Sant Sepulcre de Jerusalem, a partir de diferents donacions o peregrinatges a Terra Santa.\nLa indulgència és el perdó dels pectats o dels càstigs associats, després de la confessió, l'absolució i de la realització d'una gesta tipificada\nActualment trobem l'església de Santa Anna al centre de Barcelona, però quan es va fundar (1141) es trobava situada a fora de les muralles de la ciutat, ja que durant el S. XII, la ciutat de Barcelona va viure un moment gloriós d'expansió.\nConquestes de terres catalanes del imperi musulmà per Ramón Berenguer IV\nCom a conseqüència del or hi va haver un desenvolupament comerciar i artesà\nTrasllat del senyors importants i financers rurals a la ciutat comtal per apropar-se a compte durant les últimes conquestes\nPer tant amb el creixement de la ciutat va fer que els arribats de Terra Santa no els van poder encabir dins de les muralles romanes i els van traslladar en un indret concret de la ciutat que van anomena Vila de Sant Sepulcre i posteriorment Barri de Santa Anna.\nPlànol de la ciutat de Barcelona amb el traçat de l'antiga muralla medieval (Segles XII-XIV). Font: Wikimedia Common\nL'any 1141 un grup de monjos del Sant Sepulcre de Jerusalem arribaven a Barcelona, capital comtat de Ramon Berenguer IV: Els presidia Guerau, enviat pel patriarca de Jerusalem , Guillem d'acord amb Pere Bernat, el prior en aquell moment de la comunitat de Barcelona. Van arribar amb dues finalitats\nRenúncia als drets que havia atorgat Alfons I d'Aragó, a l'ordre de Sant Sepulcre, sobre el regne d'Aragó\nVoluntat de difusió de la comunitat jerosolimitana. Els interessava intal·lar-se a Barcelona perquè era una ciutat que havia demostrat fidel a la seva comunitat a partir de les donacions i perquè estava en plena expansió\nTítol de l’activitat Els misteris amagats a l’església de Santa Anna\nDidàctica de l’objecte (kit de fotografies)\nConèixer la història de Santa Anna a partir de fotografies i altres elements\nSaber quina relació hi ha entre l’església i el Sant Sepulcre de Jerusalem\nEstablir un enllaç entre els objectes del kit i els elements de l’església\nInicialment, es divideixen en petits grups i es distribueixen en les diferents taules. Després, la mestra reparteix una caixa de sabates per grup amb diferents objectes a dins. La capsa conté tres fotografies amb una pregunta relacionada al darrera de la imatge (elements de l’església). Els alumnes hauran de trobar les respostes als dubtes que se’ls hi planteja. Faran una recerca pels llibres de la biblioteca de l’escola i per Internet. Si no troben la informació corresponent a la pregunta, podran acabar de completar les preguntes durant la visita a l’església de Santa Anna.\nCapella de Sant Sepulcre. Foto: Autores\nAureola Per què porten? quin significat té en la religió catòlica? (símbol que s'associa a Sants i cristians)\nCiri : quin significat té el ciri. (La Llum de Crist)\nMapa Barcelona Segle XII: Situació de la parròquia quan la van construir. Què significa que estigui afora de les muralles)\nPedra: Quina relació té amb la fotografia del cofre i amb el mapa de Jerusalem?\nUna vegada han trobat la informació per solucionar aquestes preguntes, farem una sortida per visitar l’església de Santa Anna i poder observar en persona alguns dels elements de les fotografies. En aquesta activitat els nens i nenes entraran amb mateixos grups i se’ls advertirà que han d’anar en silenci. El seu objectiu principal serà trobar les parts de les fotografies que hi ha a l’església i solucionar els dubtes que no han trobat a partir dels cartells penjats i d’alguna pregunta al conserge. A més, hauran de reconèixer els objectes que han vist al kit i establir relacions a partir de la informació recopilada. Quan creguin que han de parlar entre ells per acabar d’aclarir alguns dubtes podran sortir al claustre.\nPer finalitzar aquesta activitat, cada un dels grups exposarà les respostes de les preguntes plantejades. D’aquesta manera, els infants podran compartir els coneixements apressos durant les altres sessions.\nCaixa de sabates per grup\nFotografies i preguntes\nLlibres sobre l’església de Santa Anna i diccionaris\nObren a les 11 del mati els dies laborables. L'horari no correspon al que trobem a la pàgina web http://www.parroquiasantaanna.org/\nL'església es troba situada en una plaça on aparquen cotxes, però dins la plaça trobem unes escales amb un petit espai per esmorzar o jugar\nEstà adaptat per cadires de rodes\nL'entrada val 2€\nCal entrar en petits grups, ja que és una església i s'ha de respectar a la gent que hi va a practicar el culte.\nSANTA ANNA DE BARCELONA. MONESTIR, COL·LEGIATA, PARRÒQUIA. (desembre 2002) Joan Arran i SuriolParròquia Santa Anna: http://www.parroquiasantaanna.org/\nBlogs Sapiens http://blogs.sapiens.cat/socialsenxarxa/etiqueta/barcelona/page/2/\nRutes amb història: http://www.rutasconhistoria.es/loc/monasterio-de-santa-anna\nOrdre del Sant Sepulcre http://www.ordendelsantosepulcro.info\nSant sepulcre Jerusalem http://www.santosepulcro.custodia.org/default.asp?id=4330\nPublicat per Estefania a 6:14


He adoctrinat? Polítics piròmans, docents apagafocs\nLa mestra Dolores Almudéver es pregunta si va adoctrinar quan va haver de convèncer els seus alumnes d'origen estranger a Badalona que eren ciutadans de dret com la resta després d'una campanya electoral plena de missatges xenòfobs\nLa comunitat educativa defensa el professorat davant les acusacions d’adoctrinament\nLa culpa de tot plegat és de les escoles? Per Francesc Imbernon\nAutocures a les escoles després de l’1-O: superar la por en comunitat\n18.10.2017 - 08:03\nHe adoctrinat? Polítics piròmans, docents apagafocs / © Sandra Lázaro\nUn dia, ho confesso, potser vaig adoctrinar. Un dia, tal com defineix el diccionari, és possible que inculqués a algú (a uns quants algús, posats a ser honesta) determinades idees. Un dia, sense jo preveure-ho, la campanya electoral del nostre municipi es va colar per la porta de l’aula i no vaig poder passar per alt la seva arribada. Un dia, vaig haver de parlar de grups polítics de signes i sigles diferents davant dels meus estudiants. Aquell dia, no ho nego, em vaig referir a candidats concrets amb nom i cognoms. Perquè aquell dia l’actualitat política i social va entrar a la meva classe com un vendaval; era el mateix dia en què havia quedar coberta de pamflets de cert partit polític la plaça adjacent al centre educatiu on em vaig estrenar com a docent, al barri de Sant Roc de Badalona.\nVaig adoctrinar? Pot ser, ja no ho sé. I crec que si ho vaig fer, va ser sent conscient de la meva gran responsabilitat com a professora, des de la humilitat i amb convenciment d’estar en allò correcte. Ho vaig fer des de l’absència de por a sortir-me del guió del llibre de text (tampoc és que n’hagi tingut mai), des de la certesa d’estar aprofitant una oportunitat inigualable per transmetre un missatge importantíssim als meus estudiants com a mestra, però també i, sobretot, com a ciutadana nascuda aquí. Ho vaig fer en català o en castellà, ja no ho recordo. Ni els estudiants ni jo fèiem massa distinció entre les dues llengües, les fèiem servir amb la mateixa naturalitat segons el moment i l’assignatura, i els dos idiomes els consideràvem tan nostres com l’urdú o el panjabi que els estudiants que tenia havien portat del Pakistan, Bangla Desh, Índia.\nNo estic segura de quan va ser. Em ballen les dates, les eleccions i els mandats. Però sé que el 2011 jo havia decidit dedicar-me a la docència, perquè tal com un col·lega assenyalava recentment en un article d’aquest mateix diari, em semblava una professió plena de noblesa. M’ho segueix semblant avui dia, quan el gremi català –el gremi en la seva totalitat: no són poques les veus de fora de Catalunya que s’han unit davant la desacreditació gratuïta del col·lectiu– es veu obligat a defensar-se d’acusacions absurdes i incendiàries que no beneficien a ningú, abocades per polítics a la recerca de vots que, proclamen orgullosos no tenir pèls a la llengua –com si això fos un signe de valentia i no una mostra d’arrogància o una falta de seny–.\nVaig adoctrinar? És possible, ja no sé si entenc el sentit del terme segons l’ús actual que se n’està fent, quines restriccions o implicacions de significat se li atribueixen i quines acusacions imperdonables se’n desprenen. Però si ho vaig fer, va ser perquè aquell dia, en tornar de la pausa del dinar, els meus alumnes de l’Aula d’Acollida van arribar a classe amb un pamflet de tons blaus que em van mostrar amb desconcert i certa tristesa. “Què vol dir això, profe?”. No recordo la consigna exacta que vaig llegir. Pot ser que fos una versió descafeïnada d’aquella campanya que ajuntava en el mateix fullet unes fotos de nenes amb mocador, cotxes destrossats i un balcó abarrotat d’homes de procedència africana, amb l’eslògan “+ Seguretat” i etiquetes de “delinqüència”, “incivisme” , “brutícia”. O pot ser que fos algun lema precursor del famós i intencionadament ambigu “Netejant Badalona”, o potser era una frase prestada d’una altra candidata del mateix partit, com va ser aquell “Primer, els de casa”.\nNo importa, ja. La veritat és que aquests dies em pregunto si en aquella aula jo vaig adoctrinar. No puc negar que vaig invertir tot el meu poder de convicció a fer creure a aquells xavals nouvinguts que l’home que emetia aquells missatges no representava la veu de la ciutadania catalana, per molt polític amb càrrec que fos o vulgués ser. Els vaig persuadir que tots els éssers humans som iguals, sense importar cap distinció de raça, color, sexe, idioma, religió, opinió política o de qualsevol altra mena, origen nacional o social, posició econòmica, naixement o qualsevol altra condició (això ho vaig buscar a internet, no vaig per aquí recitant la Declaració Universal de Drets Humans de memòria, encara que m’agradaria).\nVaig adoctrinar? Intento respondre’m. És innegable que els vaig forçar a pensar que pertanyien tant com qualsevol altra persona a Badalona, al barri, a aquest país; que la seva arribada i la seva nova residència eren suficients per a legitimar-se com a subjectes de ple dret. Els vaig prevenir de lluir impúdicament els seus prejudicis, d’assenyalar els altres com ells se sentien assenyalats. Els vaig alertar contra el racisme i la xenofòbia (¡com patien aquests nois i noies els “moro de merda”, els “fas pudor”, els “dutxa’t”), i vaig intentar imbuir-los de la convicció que aquests missatges de menyspreu, algun dia, quedarien desterrats per altres d’empatia, solidaritat i humanitat.\nVaig adoctrinar? Del que estic segura és que si ho vaig fer, no va ser contra Espanya, no, sinó contra la discriminació i la violència simbòlica exercida pel mandatari de torn, en oposició de tota la feina al voltant dels valors universals i la convivència pacífica que tan presents estan a les escoles. Ho vaig fer perquè d’això va el meu ofici: d’educar (¿és aquest el verb condemnat públicament ara, al capdavall?), d’ensenyar a pensar el món que ens envolta i de transmetre idees valuoses que tenen a veure amb la cooperació i el respecte, sense més interessos ocults. ¿És això, adoctrinar?\nJo confesso: jo sóc mestra i ja no sé del que sóc culpable. Afirmo que davant de certes decisions i accions polítiques –completament alienes a mi i contràries al conjunt de valors de la societat de pau i fraternitat que em vaig comprometre a crear– em van posar en la tessitura d’haver de tractar juntament amb els meus alumnes la realitat en què estava immersa la nostra escola. ¿És això, adoctrinament?\nUna última certesa, tan poc donada a les conviccions com intento ser. Si aquests nens i nenes –avui ja joves adults– viuen integrats en la comunitat, se senten inclosos en la societat i han aconseguit certes metes en l’àmbit acadèmic i el personal, si aquests xavals valoren el seu (el nostre) plurilingüisme i la seva (nostra) interculturalitat, ha estat perquè jo i altres docents no vam tenir por d’introduir a les escoles certes idees, tot i les manifestacions d’odi que, tristament, el nostre alumnat es trobava als carrers –un odi atrevit i pervers, escampat sense cap escrúpol per un grup polític sobre les llambordes d’una plaça de Sant Roc–.\nAbout Dolores Amudéver\nMestra Contact: Twitter | More Posts\nElogi de la biblioteca La biblioteca ha de ser un espai de llibertat, un…\nAmb ulls de fora Cada estudiant havia de conversar llargament amb algú proper –un…\nDiàleg mare-fill: la ruta de l’exili Conversa entre la Kaissa i el seu fill gran, l'Aksel,…\nClaustres vitals, claustres que transformen Els canvis s’inicien per un petit grup de persones i…


Concert de Frans Cuspinera el 06 Aug 2018 a FInca El Collet de Altres poblacions de Girona\nAcompanyat per la pianista María Poyatos, Frans Cuspinera ínterpreta les cançons del seu primer disc 'Garoina' (Picap), al Culturefestlabrava , Cervesa La Brava. Un concert especial i íntim en format duet on es podran escoltar els temes del disc i algunes versions d'una manera molt personal i especial.\nConcert: Frans Cuspinera el 06 Aug 2018 a FInca El Collet de Altres poblacions de Girona (Girona - ) // Pop Rock Folk\nEl concert es portarà a terme el dia 06 Aug 2018 a les 18:30:00. Adreça: Carrer del Monestir, 17251 Calonge, Girona . Població: Altres poblacions de Girona (Girona - ).


Arda Turan i Andrés Iniesta: duel de mags a Niça\nEl ‘7’ i el ‘8’ del FC Barcelona, jugadors talentosos com pocs, es veuran les cares en un duel decisiu per al desenllaç del grup D\nLa ciutat de Niça viurà aquest divendres (21 hores, Telecinco) un espectacle de màgia. S’ajuntaran en un mateix terreny de joc dos dels futbolistes més talentosos del FC Barcelona: Arda Turan i Andrés Iniesta. Aquest cop ho faran, però, com a rivals.\nD’una banda, el capità turc. Tot i haver estat aturat fins al gener passat, Arda Turan és la referència del combinat otomà. Poc encertat en el primer partit de la fase de grups, tal com ell mateix reconeixia, el ‘7’ del Barça i ‘10’ de la selecció és la gran esperança turca de cara al que queda de competició. “Contra Croàcia vaig jugar malament i de forma inefectiva. Són coses que poden passar. Intentaré donar el millor de mi en el següent partit”, apuntava a uefa.com.\nEl seu rival serà precisament l’Espanya de Jordi Alba, Gerard Piqué, Sergio Busquets i Andrés Iniesta. El manxec, MVP del duel contra la República Txeca, és el far del combinat de Del Bosque. Pels seus peus passen totes les jugades d’atac. De la seva bota dreta, precisament, va sorgir el gol de Piqué que assegurava el triomf de dilluns.\nEn definitiva, tant Arda Turan com Andrés Iniesta són inspiració i creativitat. Tot i que és un duel decisiu per a la resolució del grup D, l’Eurocopa encara no estarà acabada per a cap dels dos, sigui quin sigui el guanyador a Niça.


S’amplia el termini del concurs de metall\n30/04/2017 por user\nL’Ajuntament de Benimodo ha decidit ampliar el termini, que acabava divendres passat, per a participar al concurs de metall “Valeriano Machí Esparza”. Els i les interessades podran inscriure’s FINS EL DIMECRES 3 DE MAIG.\nL’Ajuntament de Benimodo celebra nou plenari municipal\n24/04/2017 por user\nL’Ajuntament de Benimodo celebrarà demà dia 25 d’abril plenari per al debat dels punts que s’adjunten en la fotografia.\nPrograma per millorar l’ocupabilitat\n19/04/2017 por user\nLa Ribera IMPULSA és un Project d´innovació social, integral, participatiu i dinàmic per a millorar l´ocupabilitat i fomentar l´empreniment social.\nConsisteix en la creació d´equips heterogenis (10-15 persones) (edat, formació) de persones desocupades i/o millora d´ocupació amb esperit dinàmic, compromès i solidari que coordinades per una persona dinamitzadora d´oportunitats, reforcen les seues competències, generen coneixement col.lectiu, es fan visibles i col.laboren en la consecució d´un fi comú: aconseguir treball, ja siga per compte propi o aliè.\nTot açó en sessions grupals i individuals a través d´una metodologia activa, participativa basada en el treball en equip I en el desenvolupament de competències. A més a més es fan sessions grupals de simulació d´empresa d´economía social o cooperativa de treball associat.\nContacta en lariberaimpulsa@pater.es o en el ADL del teu Ajuntament\nL’Ajuntament de Benimodo ha convocat ja els XV Premis Literaris Vicent Andrés Estellés de poesia i narrativa curta en valencià. Hi poden prendre part tots els alumnes de Segon Cicle d’ESO, Batxillerat i Cicles Formatius dels instituts de la Ribera i tenen com objectiu promoure i fomentar l’ús del valencià, així com estimular la creativitat literària amb la pràctica de l’escriptura entre els estudiants. [Leer más…]


Gironella ajorna fins al mes de maig el concert de la cobla Berga Jove i Obeses - Regió7\nGironella ajorna fins al mes de maig el concert de la cobla Berga Jove i Obeses\nL'espectacle de fusió de cobla i rock s'havia de fer aquest dissabte al pavelló després d'haver-se cancel·lat ja l'abril passat a Berga\n18·11·20 | 20:55\nObeses i la cobla Berga Jove en un moment del concert a la Mediterrània de l'any passat arxiu/oscar bayona\nEl concert que havia d'oferir aquest dissabte la banda de rock Obeses i la cobla Berga Jove al pavelló de Gironella s'ha ajornat a causa de les restriccions imposades per la covid. L'Ajuntament de Gironella ja ha començat a avisar els espectadors del retorn de les entrades venudes: 307. L'espectacle s'ha reprogramat per al maig del 2021, segons va confirmar ahir el regidor de Cultura, Lluís Vall.\nTal com ja va informar aquest diari al principi d'octubre, el concert havia estat programat inicialment el 25 d'abril al pavelló vell de Berga. Tanmateix, l'esclat de la pandèmia va fer que s'hagués d'ajornar. No es va poder reprogramar per problemes de dates i de logística per acollir un muntatge de gran envergadura que aplega 30 persones a l'escenari (11 de la cobla berguedana, 12 del cor d'Obeses i quatre més del grup de rock). A partir d'aquí va entrar en joc el consistori de Gironella, a qui els promotors de l'espectacle es van adreçar per proposar-li acollir un muntatge que s'ha pogut veure a la Fira Mediterrània de Manresa, Sant Cugat del Vallès, Vilafranca del Penedès, Girona i al teatre Atlàntida de Vic, el 23 d'octubre, que s'ha convertit en el darrer escenari on s'ha pogut veure aquest espectacle .\nL'Ajuntament de Gironella va fer els seus càlculs i va acceptar la proposta per poder veure el muntatge al Berguedà. El concert s'havia de celebrar aquest dissabte, 21 de novembre, al pavelló de Gironella, amb una capacitat màxima de 524 persones. Després d'això, el Govern català va imposar noves mesures restrictives per contenir la pandèmia que continuen vigents aquest cap de setmana. Això ha generat incertesa i ha obligat els promotors a ajornar l'actuació prevista a Gironella. Igualment, s'ha suspès el concert final de la gira d'Obeses, que s'havia programat per al 28 de novembre al Teatre Condal.


El Claustre de la Universitat de València ha aprovat aquest dijous l’informe de gestió de la rectora, Mavi Mestre, i de la resta d’òrgans de govern, corresponent a l’any 2018. Durant la sessió s’ha aprovat també el Pla Operatiu 2020, que és el document orientador de la política general universitària i del pressupost de l’exercici 2020. La gestió ha estat aprovada per 114 vots favorables, dues abstencions i cap en contra.\nLa gestió aprovada correspon parcialment a l’actual Consell de Direcció, que va prendre possessió a mitjans de l’any 2018, i va executar un pressupost aprovat en un manament de govern anterior. D’acord amb la documentació aportada per la rectora, les xifres de matrícula situen la Universitat en un total de 47.417 estudiants de grau, dades semblants a les de l’any anterior en grau i en postgrau. Així, la Universitat de València representa més de la tercera part del Sistema Universitari Públic Valencià, tant en estudis de grau com de postgrau.\nQuant al Personal d’Administració i Serveis (PAS), se situa en un nivell estable, amb 1.929 persones i, segons ha explicat Mavi Mestre, “s’ha revertit el procés de desfuncionarització que havia pretès la imposada taxa de reposició”. “L’objectiu és poder estabilitzar plantilles, consolidar llocs de treball i avançar en una planificació que ens permeta afrontar el procés d’envelliment generalitzat de les plantilles a l’Administració, que el cas nostre suposa que l’edat mitjana del nostre PAS se situa en els 51 anys”, ha assenyalat.\nRespecte al Personal Docent i Investigador (PDI), la rectora ha destacat “la important tasca de consolidació del professorat”. “En línia amb el que hem comentat en la política de PAS, amb el mateix objectiu: combatre els efectes de la taxa de reposició que, com sabeu, ha suposat un increment del professorat associat, en ser l’única figura contractual al qual es podia recórrer, i ha contribuït a posar en risc els llocs de treball del PDI ajudant doctor en finalitzar el seu període contractual”. Mavi Mestre ha afegit: “El resultat d’aquestes polítiques és un increment de càtedres d’Universitat, una relativa estabilització de les places de titular i un increment de places d’ajudant doctor”.\nPer a la rectora, “les restriccions en l’autonomia universitària per a la gestió de les plantilles que se’n deriva de la normativa estatal han dificultat enormement el disseny d’una política acurada de personal”. “Aquest fet s’ha traduït en un problema d’envelliment de plantilles que hem vist en aquesta presentació i, en el cas del PDI, en un percentatge de plantilla de més de 50 anys que és superior al valor mitjà del Sistema Universitari Espanyol i, per suposat, molt superior al de la resta de les universitats públiques valencianes”.\nMavi Mestre ha presentat gràfiques que indiquen com s’han iniciat en 2018 un total de 2.254 activitats de recerca, que han sumat un total de 4.356 activitats actives al llarg de l’any. Els imports d’aquestes noves activitats suposen més de 75 milions i mig d’euros. “Aquestes xifres evidencien la capacitat d’atracció de fons d’investigació de la Universitat, que compta amb un programa propi d’ajudes que supera el milió i mig d’euros”, ha conclòs.\nEn conjunt, aquesta activitat científica situa en la posició de lideratge autonòmic la Universitat, en llocs capdavanters en l’àmbit estatal, si parlem de productivitat científica entre les cent primeres universitats d’Europa i entre les tres-centes millors de món i, en termes agregats, en posicions que varien a nivell europeu entre la cent i la dues-centes cinquanta, i a nivell mundial entre les dues-centes seixanta-quatre i el rang de cinc-centes. “Mai no oblidem que al món existeixen més de 20.000 institucions universitàries”, ha remarcat.\nL’informe de gestió complet es pot consultar clicant ací.\nEl Claustre ha aprovat –per 101 vots a favor, cap en contra i una abstenció– el Pla Operatiu 2020, que és el document orientador de la política general universitària i del pressupost de l’exercici 2020. El Pla Operatiu ha estat presentat per Justo Herrera, vicerector d’Economia i Infraestructures. Segons Herrera, es tracta d’un moment de transició que considera prorrogats els objectius del pla anterior.\nEn el torn obert de paraules, l’estudiant Jordi Ortiz (Saó) ha condemnat els atacs patits per la Universitat per celebrar el dia de l’orgull LGTBI, i ha demanat una campanya de promoció del protocol trans aprovat per la Universitat. També de Saó, David López ha reclamat mesures més contundents en el camp de la sostenibilitat, i ha proposat que Universitat lidere la lluita pel medi ambient. Finalment, la professora Maria Iborra ha agraït el treball del Pla Operatiu, i les dades comparatives amb universitats semblants de fora de l’àmbit estrictament valencià.


Arriba a Can Palots, Canovelles, el Festival ArtMov 2021 sota el títol 'Un mundo post-ARTpocalíptico' - Puntvalles\nArriba a Can Palots, Canovelles, el Festival ArtMov 2021 sota el títol 'Un mundo post-ARTpocalíptico'\nEls propers dies 11 i 12 de juny, i sota el títol "Un mundo post-ARTpocalíptico", arriba a Can Palots el Festival ArtMov, la cita cultural organitzada per l'entitat True Col·lective que pretén ser el punt de trobada de l'art a Canovelles. Enguany, la mostra es concentra en dues jornades de tarda i pretén reflexionar sobre la importància de l'art com a eina transformadora.\nPel que fa a la programació, divendres 11 de juny a partir de les 16 hores tindrà lloc la projecció dels curtmetratges presentats de la categoria social i oficial i, a les 19.45 hores, es realitzarà la presentació del festival i la inauguració de l'exposició que l'acompanya. Al vespre, tindrà lloc la Poesia Secreta, un esdeveniment amb una ubicació desconeguda al qual només podran accedir aquelles persones que hagin rebut la invitació i que confirmin l'assistència.\nDissabte 12 de juny, a les 16 hores, està programada una Jam Sessions i, a les 19 hores, tindrà lloc una taula rodona sobre l'art a la presó on hi participarà Àngela Martínez Peinado, tècnica de l'àrea artística dels serveis de rehabilitació de la Secretaria de Mesures Penals, Reinserció i Atenció a la Víctima (SEMPRAV). Per últim, es posarà el punt final a l'ArtMov 2021 amb la gala final, prevista per a les 20 hores.\nTots els actes tenen l'aforament limitat seguint les mesures establertes per la Covid-19 i, a excepció de la Poesia Secreta, no cal reservar prèviament, sinó que es respectarà l'ordre d'arribada.\nCal destacar que aquesta edició del Festival ArtMov s'havia de dur a terme del 13 al 15 de novembre de l'any passat, però la pandèmia de la Covid-19 i les restriccions del moment van portar a l'organització a posposar l'edició fins ara.\nEl Festival ArtMov està organitzat per True Col·lective i compta amb la col·laboració de l'Ajuntament de Canovelles, de la Secretaria de Mesures Penals, Reinserció i Atenció a la Víctima (SMPRAV) i de Dimas, que gràcies als joves del programa +oportunitats, dona suport a la producció de l'esdeveniment.


El Palau de la Música Catalana celebra la Jornada de Portes Obertes aquest diumenge, 26 de novembre | Palau de la Música Catalana\nEl Palau de la Música Catalana celebra la Jornada de Portes Obertes aquest diumenge, 26 de novembre\n240 persones s’han inscrit als tallers de cant coral\nAquest diumenge, 26 de novembre, el Palau de la Música Catalana celebrarà la tradicional Jornada de Portes Obertes, de 10 a 15 h. Un esdeveniment obert a tota la ciutadania que l’any passat va acollir més de 6.000 visitants, els quals van gaudir de les instal·lacions de l’edifici modernista Patrimoni de la Humanitat. La Jornada, que se celebra al voltant de la festivitat de Santa Cecília, patrona de la música, oferirà tallers de cant coral i actuacions amb membres de l’Orfeó Català a la Sala de Concerts. Un any més la Jornada compta amb el patrocini de Gas Natural Fenosa.\nDurant 5 hores el públic podrà visitar de manera gratuïta diferents espais del Palau de la Música Catalana. Es podrà accedir a la Sala de Concerts (platea i segon pis); a la Sala Lluís Millet, emblemàtica sala de descans situada a la planta principal, i a la seva balconada, que s’obrirà als assistents per gaudir del jardí de columnes, totes diferents i coronades per capitells de pedra amb motius florals, tret característic de l’arquitecte Lluís Domènech i Montaner. Tal com ja s’ha fet els darrers anys, el Centre de Documentació de l’Orfeó Català tornarà a oferir visites guiades a les seves instal·lacions, situades a la cinquena planta del Palau i que custodia fons documentals que es remunten al segle XII. També es podrà visitar, a partir de les 12 h, la Sala d’Assaig de l’Orfeó Català, un espai íntim i acollidor on hi ha situada la primera pedra del Palau.\nDues directores de l’Escola Coral de l’Orfeó Català, Glòria Fernàndez i Mercè Pi, impartiran a la Sala d’Assaig de l’Orfeó Català dos tallers de cant coral (a les 10 i a les 11 h). Els participants tindran l’oportunitat d’assajar diverses peces i posteriorment interpretar-les a la Sala de Concerts davant el públic assistent. Enguany s’hi han ofert 240 places, que es van esgotar en 24 hores.\nTaller infantil de decoració de l’arbre de Nadal\nCom a novetat, els visitants més menuts de la Jornada de Portes Obertes enguany tindran l’oportunitat de participar en la decoració de l’arbre de Nadal del Palau, un avet de 4 metres d’altura situat a la Plaça del Palau. El taller gratuït proposa una manualitat senzilla per a la confecció d’estels per a l’arbre de Nadal; l’activitat estarà supervisada per personal del Palau.\nDescobrir Beethoven en família\nIgualment, els visitants podran conèixer i adquirir el llibre Big Bang Beethoven, descobreix el compositor més explosiu, revolucionari i universal, primer títol de la col·lecció de llibres-CD “Concerts Familiars al Palau”, per gaudir i compartir en família. Es tracta de la primera publicació del Palau de la Música Catalana amb la col·laboració del segell discogràfic Satélite K, que inicia una nova línia editorial de llibres-cedés, amb coordinació editorial d’El Culturista, que pretén fomentar l’accés, la participació i la formació musical entre els infants i els joves. Aquest llibre-CD es podrà adquirir amb un 10% de descompte.\nDonant continuïtat al gran èxit de convocatòria de l’any passat, la Jornada de Portes Obertes també tindrà protagonisme a les xarxes socials, on el Palau de la Música Catalana aplega una comunitat de més de 60.000 seguidors. Amb l’etiqueta #PortesObertesPalau es convidarà tota la ciutadania a gaudir d’una jornada festiva en companyia de familiars i amics. A més, durant el matí es promourà el Concurs Fotogràfic de la Jornada, “La millor foto”, a través de Twitter i Instagram, en què com a premi se sortejarà un sopar per a dues persones al restaurant Mirador del Palau, per gentilesa de Singularis.\n“De Gershwin a Guinovart”, amb l’Orquestra Simfònica del Vallès(02/12/2017, 18.30 h)\n“El despertar de la música”, Star Wars i altres bandes sonores de John Williams (16/12/2017, 12 h)\nAnne Sofie von Otter, mezzosoprano, i Kristian Bezuidenhout, fortepiano (09/01/2018, 20.30 h)\n“Napolitanes, àries i romances”, amb el tenor Josep Bros i la soprano Elisabet Pons (22/01/2018, 19 h).\nFinalment, el Bar del Foyer i el restaurant Mirador se sumen a la celebració amb preus especials per esmorzar, fer un vermut o en el menú del dinar. També a la Botiga del Palau es podran adquirir articles de regal amb motius modernistes i musicals amb un 10% de descompte.


CONTENUR participant destacat en les XXVI Jornades Tècniques d'ANEPMA | Contenur\nCONTENUR participant destacat en les XXVI Jornades Tècniques d’ANEPMA\nCONTENUR, empresa líder en solucions integrals de contenidorització de residus per a les ciutats, ha participat els passats dies 16, 17 i 18 d’octubre en la XXVI edició de les Jornades Tècniques d’ANEPMA, organitzades per l’Associació Nacional d’Empreses Públiques de Medi Ambient (ANEPMA), celebrades a la ciutat de Gijón.\nCONTENUR hi ha tingut representació amb un estand en què es destacaven algunes de les nombroses implantacions de càrrega lateral a Espanya que han fet que el Grup sigui líder de mercat.\nAquesta edició coincideix amb la celebració del 40è aniversari de la constitució d’EMULSA, empresa que ocupa actualment la presidència de l’Associació Nacional d’Empreses Públiques de Medi Ambient.\nLes jornades, adreçades a professionals relacionats amb el sector de la gestió de residus urbans i la neteja viària, és l’esdeveniment anual més important del sector i referència al nostre país.\nL’esdeveniment ha aplegat més de 250 congressistes, i els temes centrals han estat l’economia circular i la gestió de residus. Durant els tres dies s’han celebrat diverses ponències i taules rodones, així com l’exposició de materials relacionats amb la gestió de residus i la neteja viària, en què s’han abordat les principals tendències del sector.\nEl primer dia es va centrar en els objectius de desenvolupament sostenible com a eines de transformació de la gestió ambiental i les diverses visions sobre l’economia circular.\nEl segon dia es van abordar aspectes com la nova Llei de contractes i la gestió de compres, així com les tecnologies de la informació aplicades a la gestió de residus.\nLa darrera jornada va girar al voltant del tractament de residus i de les tecnologies emergents. A més de temes relacionats amb la situació actual de la recollida i el reciclatge de paper i cartró, la prevenció de riscos laborals i les empreses excel·lents a Espanya.\nFinalment, ANEPMA va celebrar el lliurament dels seus VI Premis Anuals.


Arriba el Festival Internacional Horts de Poesia de Sant Vicenç\nLa setena edició se celebrarà dissabte 7 de juliol, a les 21.30 h, a la plaça de la Vila\nTot a punt per a la celebració del Festival Internacional Horts de Poesia de Sant Vicenç dels Horts, que enguany arriba a la setena edició. El proper dissabte 7 de juliol, els amants de la poesia podran gaudir d’una vetllada farcida de versos a la plaça de la Vila. El recital començarà a les 21.30 h. Enguany, els poetes convidats als Horts de Poesia són: Joan Carles González-Pujalte, Alberto Cabello, Maria Antònia Massanet, Joan de la Vega, Agnès Agboton i Vicenç Llorca\nJoan carles González-Pujalte (Mataró, 1963)\nAmb greus problemes d’aprenentatge, aprèn molt tard a llegir. Un cop ho fa, converteix la lectura en el passatemps favorit de la seva infància i adolescència, tan plenes d’avorriment. La poesia apareix no sap quan, però de bon principi li resulta impossible deslligar l’acte de llegir-ne del fet d’escriure’n, no sempre entenent del tot ni el que llegia ni el que escrivia. A l’obra de González-Pujalte hi ha un regust d’oralitat, de poesia recitativa, versàtil, sens dubte motivat pel gust del poeta per llegir en públic els seus poemes i donar sortida a la improvisació i l’expressivitat del directe. Una visió desencantada de la vida traspua de la seva lírica on destaquen els temes de la mort, la relació entre el món i l’estètica i la tan humana sensació de perplexitat davant l’existència.\nAlberto Cabello (Cornellà de Llobregat, 1980)\nÉs doctor i llicenciat en Filologia Hispànica (UB) i llicenciat en Periodisme (UAB). És autor del poemari Venir a morir aquí (2017, Parnass), de l’assaig Tele/exprés. Cultura i crítica literària (2015, RCA) i de la biografia Alquímia. Paulí Collado Martínez, el poeta del ferro de Cornellà (2017, Ajuntament de Cornellà). Ha treballat a El País, Público i Cadena Ser, entre altres mitjans, i des de 2011 és director d’Imatge i Comunicació de l’Ajuntament de Sant Vicenç dels Horts. També ha impartit classes a l’Institut de Ciències Polítiques i Socials i al Postgrau de Comunicació Local, Comarcal i de Proximitat de l’UAB i ha exercit com a investigador d’aquesta universitat.\nMaria Antònia Massanet (Artà, Mallorca, 1980)\nÉs llicenciada en Teoria de la Literatura i Literatura Comparada per la UB i té el màster de l’iiEDG en Estudis de Dones, de Gènere i Ciutadania. Treballa com a professora de secundària i imparteix tallers de poesia, dinamitza clubs de lectura, dirigeix el festival PoésArt i és la Secretària de l’AELC. Ha publicat ressenyes i articles a Caràcters, Poetari, Serra d’Or, Núvol, el Quadern de les idees, les arts i les lletres i a Llavor Cultural. Els seus poemaris són Disseccions emocionals (premiArt Jove de poesia 2006), la plaquette El moll de l’os (2012), Batec (Curbet, 2014) i Kiribati (AdiA, 2015, 2ª edició: 2017), i amb Aina Riera van editar Amb accent a la neutra. Antologia de dones poetes a Mallorca (Lleonard Muntaner, 2014). Els seus poemes han estat recollits en una dotzena d’antologies, les últimes 60 Women Writers in Catalan (Raig Verd, 2017) i Mig segle de poesia catalana. Del Maig del 68 al 2018 (Proa, 2018), i traduïts al castellà, francès, romanès i anglès.\nJoan de la Vega (Santa Coloma de Gramenet, 1975)\nTreballa en el gremi de les arts gràfiques des de 1995. És autor d’Intihuatana (2002); Ladino (Trea, 2006); Trilces Trópicos. Poesía emergente en Nicaragua y El Salvador (2006); La montaña efímera (2011); Una luz que viene de fuera (2012); 365 haikus y un jisey (2012); Y tú, Pirene (X Premio César Simón, 2013) i En manos del aire (2017). En llengua catalana, ha publicat El verd, el roig, el negre (2014), Bare nostrum (2015) i Manat de dol (2016).\nAgnès Agboton (Porto-Novo, República de Benín, pels volts dels anys 60)\nArriba a Barcelona l’any 1978, on viu i es llicencia en filologia hispànica a la Universitat de Barcelona. La seva és una experiència personal que uneix les diverses sensibilitats entre les quals es mou des que va arribar al nostre país. Va obtenir, així, el XXX Premi de Poesia Castellana Vila de Martorell 2005, amb el poemari Canciones del poblado y del exilio (Viena Edicions, 2006), i publicant posteriorment un segon volum, Voz de las dos orillas (Maremoto, 2009), també en una edició bilingüe gun/castellà. És narradora oral i autora d’uns quants llibres de contes, entre d’altres publicacions.\nS’ha dedicat preferentment al conreu literari de la poesia, de l’assaig i de la novel·la. Amb una trentena de títols publicats, ha rebut diversos premis i reconeixements. Entre les seves darreres obres poètiques, destaquen els poemaris De les criatures més belles, L’últim nord, Les places d’Ulisses. Poesia reunida 1984-2009 o Calendari d’instints. En el camp de la prosa creativa, s’ha de fer una menció especial a la seva novel·la Tot el soroll del món (Columna Edicions), molt ben rebuda entre la crítica i els lectors. Com a assagista, ha escrit, entre altres, els estudis Màrius Sampere. Assaig de revisió del realisme històric i Salvar-se en la paraula. Introducció a la novellística de Miquel Àngel Riera (Premi Joaquim Xirau), així com l’assaig sobre la metàfora i el sentit a la fi de segle XX L’entusiasme reflexiu. Com a traductor, ha fet versions al català de Carson McCullers, Bernardo Atxaga i Jean Cocteau. Traduït a diverses llengües, Llorca, que es defineix a ell mateix com un humanista contemporani, col·labora de manera habitual en mitjans de comunicació, alhora que participa activament en diverses iniciatives literàries i culturals.


Triomf del masculí de Carboners en la seva estrena al nou camp de Les Fonts - Canal Terrassa\nMolta expectació en la jornada històrica viscuda dissabte al nou camp de Les Fonts. El primer equip masculí dels Carboners disputava el seu primer partit oficial a les noves instal·lacions. I ho va fer amb una treballada victòria per 27 a 17 davant l’INEF Barcelona, en partit corresponent a la segona jornada de la fase prèvia de la Divisió d’Honor Catalana. Un triomf que permet al conjunt egarenc seguir liderant el grup cinquè amb 10 punts.\nI això que el partit no va començar gens bé per als interessos locals, ja que els barcelonins es van avançar amb un 0 a 10 en els primers sis minuts amb un puntapeu de càstig, primer, i posteriorment amb un assaig i un xut de transformació. Els Carboners, però, van saber reaccionar abans de finalitzar el primer temps amb tres assajos de Víctor Gutiérrez, José Esparza i Marc Bertomeu. Al descans el quadre terrassenc guanyava per 15 a 10 i només els errors en les transformacions de les marques van evitar que l’avantatge fos més gran.\nL’equilibri va continuar en el segon temps. L’INEF va tornar a posar-se per davant, 15 a 17, amb una nova marca i transformació en el minut 62, però els Carboners no estaven disposats a que els barcelonins els espatllessin la jornada i van capgirar la situació en els últims deu minuts. Dos assajos d’Alberto Peroni i Esparza i la transformació d’Alfons Ubach van deixar el triomf a Les Fonts.\nAquest dissabte (18.30h) els Carboners tenen de nou un partit de màxima exigència, també a casa, contra el segon classificat, el CN Poble Nou “C”, amb el lideratge en joc.\nUn bon nombre d’aficionats es van apropar a Les Fonts\nJornada història al camp de Les Fonts amb el primer partit oficial de rugbi\nEl sènior femení de Carboners no va poder assolir la victòria a Les Fonts i va sumar la segona derrota en la fase prèvia de la Divisió d’Honor Catalana, després de caure per 12 a 55 contra el Shamrock RC. La propera jornada les egarenques visiten l’INEF Lleida.\nL’equip femení de Carboners va perdre a Les Fonts amb el Shamrock (Font imatge: Edu Rois)\nTags: CarbonersDivisió Honor Catalanafase prèviaFederació Catalana RugbiINEF Barcelonales fontsrugbi


Curs: "Introducció a la llengua hindi - nivell bàsic" (CANCEL·LAT)\nEs començarà el curs treballant amb les lletres llatines fonèticament adequades a l'hindi, aprenent a utilitzar l'alfabet devanagari per escriure. Al principi, es farà més èmfasi en l'expressió oral per adquirir la pronunciació adequada i a cada classe es practicaran converses quotidianes.\nPosteriorment, s'enfocarà l'atenció cap a l'expressió escrita. S'inclouran temes com l'alfabet devanagari, salutacions, família, amics, detalls personals, preguntar adreces, demanar informació, estructures gramaticals, entre uns altres. També es donarà a conèixer la història sociolingüística d'Índia i la posició de l'hindi com a llengua oficial. Aquest curs és una introducció a l'hindi modern i està dirigit a persones sense coneixements previs de l'idioma.\nDel 5 d'octubre al 14 de desembre, cada dilluns de 19.00 h a 21.00 h\nDurada total del curs: total 20 hores, 10 sessions de 2 hores\nCodi del curs [HINDI]\nCurs a càrrec de Deepti Golani, diplomada en Història, Economia i Literatura Anglesa per la Universitat de Rajasthan.\nhindi , índia , curs , llengua


Oberta la convocatòria de selecció de professors d’estudis catalans a l’exterior - Notes premsa - Institut Ramon Llull – Llengua i cultura catalanes\nLlengua. Barcelona, 20/04/2015\nEn total, es convoquen 24 places per a universitats d’Alemanya, Brasil, Croàcia, Estat espanyol, els Estats Units, Finlàndia, França, Irlanda, Itàlia, Mèxic, Regne Unit, República Txeca i la Xina, totes elles de la xarxa d’estudis catalans a l’exterior de l’Institut Ramon Llull. Aquestes universitats ofereixen principalment cursos de llengua catalana integrats als plans d’estudi, però també cursos de cultura, de literatura, de traducció o de sociolingüística catalana.\nPer optar a qualsevol d’aquestes places cal complir, entre d’altres, els següents requisits: estar en possessió del títol de llicenciatura, grau o doctorat en l’àmbit de les arts i les humanitats, preferentment en filologia catalana; estar en possessió del Certificat de nivell superior de català o equivalent i acreditar coneixements de l’idioma oficial del país de destinació (en cas que l’idioma oficial del país de destinació sigui l’anglès, el francès, l’alemany o l’italià).\nEn aquest enllaç podeu veure algun dels testimonis de l'última edició de les Jornades internacionals per a Professors de Català que l'IRL organitza anualment.\nLes sol·licituds es podran presentar entre el 21 d’abril i el 5 de maig inclosos


Es consolida el Castell de Vallmoll com un dels gransatractius de la comarca | La Guia De Reus\nInici La Guia del Camp Es consolida el Castell de Vallmoll com un dels gransatractius de la...\nEs consolida el Castell de Vallmoll com un dels gransatractius de la comarca\nLes obres de restauració del Castell de Vallmoll, incloses en el projecte AltCamp Història i Patrimoni, estaran enllestides abans de dos mesos\nEn el pati oest es procedirà a la recuperació de diferents restes arquitectòniques i arqueològiques. Ja s’ha fet la restauració de les façanes interiors del pati del castell i la consolidació del basament de la torre de defensa de la porta d’entrada del castell.\nUn nou paviment de sauló, amb mescles polimèriquesi morters de calç, protegirà el sòl del pati est dels danys que l’aigua de pluja hi pugui provocar per escorrentiesi es consolidarà el coronament dels murs que l’envolten.\nLes obres de restauració del Castell de Vallmoll incloses en el projecte Alt Camp Històriai patrimoni se sumen ales quatre fases de restauració anteriors fetes al castell i donaran més prestància i visibilitatal monument.\nEls treballsavancen a bon ritme i es preveu finalitzar-los en les properes 6-8 setmanes, si no apareixen impediments d’última hora.\nEls orígens del castell de Vallmoll es remunten a la Reconquesta (s. XI). El castell i el terme de Vallmoll foren en un primer moment una possessió dels Castellvell, com molts altres indrets de la rodalia, i d’aquests passà als Montcada. El 1291, el castell de Vallmoll figurava entre les moltes propietats que aportà Guillema de Montcada com a dot quan es casà amb l’infant Pere, germà de Jaume II. El 1300 Guillema de Montcada cedí les baronies de Montcadai Castellvell, dins les quals era inclòs Vallmoll, al rei Jaume II. El 1375, el rei Pere III erigí el comtat de Cardona, amb el castell de Vallmoll, dins la vegueria de Tarragona, com una de les possessions del nou comtat. El 1420 era senyor de la baronia de Vallmoll Gregori de Burguès. Vers l’any 1562 i per un matrimoni, la baronia fou traspassada als Pacs, barons de Brunyolí i a la darreria del segle XVI passà als Boixadors, comtes de Savallà. Durant els segles XVII, XVIII i XIX, va estar habitat pels comtes de Peralada. A l’inici del segle XIX el era propietat dels Dameto, marquesos de Bellpuig. El 1922 el marqués de la Torre vengué el castell de Vallmoll a Josep Orga qui, en els anys quaranta, el va vendre al seu darrer proietari, l’Ajuntament de Vallmoll, per 10.000 pessetes.\nArticle anteriorEl conseller d’Educació, Josep Bargalló, visita Cambrils\nArticle següentLa UBR reclama que es permeti l’obertura de tot el comerç el cap de setmana


La colla blava guanya la Festa Major de Granollers 2019 | Ajuntament de Granollers\nInici » La colla blava guanya la Festa Major de Granollers 2019\nLa colla blava guanya la Festa Major de Granollers 2019\nEls Blaus guanyen la festa per tercer any consecutiu\nLa colla dels Blaus ha guanyat aquesta edició de la Festa Major\n«Després de passar nou dies\nembrancats en jocs i festes,\ndesprés de fer teories\nsobre qui ha assolit més gestes,\nsi han estat els blaus o els blancs;\ndesprés de sentir en la sang\nles intrigues dels concursos\no acabar quasi plorant\namb l'emoció dels discursos,\namb les cançons, amb els balls...\nAvui, ara, al capdavall,\ncansats i alhora feliços,\npuntualitzant certs matisos\nperò satisfets de cor,\ntots tenim medalles d'or,\nsigui qui sigui que guanyi.\nPerò que ningú s'enganyi:\nhi ha guerra sense conflicte\nperò no hi ha veredicte\nque no generi enrenou.\nAquest any dos mil dinou,\nel guanyador de la festa\nha estat... la Colla dels BLAUS»\nAmb aquests versos del relator Josep Pedrals recitats per en Pep Callau s’ha fet públic des del balcó de l’Ajuntament, la mitjanit d’aquest diumenge, el veredicte de la colla guanyadora de la Festa Major de Blancs i Blaus de Granollers 2019. La colla dels Blaus s’ha fet amb la victòria per tercer any consecutiu segons el jurat i s’ha imposat a 6 de les 11 proves de competició: estirada de corda infantil i d’adults, passada de rajoles infantil i d’adults, campionat d’escacs i futbolí. Els Blancs han guanyat el concurs de rajolers, el correvent infantil i d’adults i el llançament de rajoles. La prova del dòmino ha acabat amb empat.\nOriol Barnet, cap de la colla dels Blaus ha celebrat la victòria des del balcó afirmant que «nosaltres vivim i creem coses que no es poden fabricar. Tenim una xarxa increïble de blaus i blaves que s'hi deixen la pell i això no es pot fabricar". Xavi Raich, en representació de la colla dels Blancs, ha felicitat la colla guanyadora i ha dit «ho hem cregut i ho hem creat. Una festa inclusiva que no entén de colors i on no descartem a ningú; una festa que també va de fer la ciutat que volem, sense cap tipus d’agressió".\nDesprés del veredicte i de l’intercanvi de mocadors, el darrer acte de la Festa Major s’ha iniciat sota la Porxada per la pluja i, finalment, s’ha desplaçat a la plaça de Barangé on s’ha posat punt i final a nou dies intensos de festa.\nUn emotiu concurs de rajolers\nAquest diumenge a la tarda s’ha viscut al Palau d’Esports un dels moments més emblemàtics de la Festa Major, el concurs de rajolers que ha acabat amb victòria blanca després d’una intensa ronda de desempat. Enguany s’ha fet un emotiu record a Amador Galí, l’històric rajoler de la colla dels Blancs que va morir el passat mes de març. A més, la prova ha servit per presentar un nou element festiu, un capgròs creat a imatge de l’speaker Pep Callau que aquest any ha celebrat 25 anys posant veu a la Festa Major de Blancs i Blaus.\nDesprés del veredicte els representants de les colles s'han intercanviat els mocadors\nLa festa estrena un nou element, un capgròs amb la imatge de Pep Callau\nEl concurs de rajolers ha volgut recordar l'històric rajoler blanc Amador Galí\nEl concurs de rajolers ha acabat amb una ronda de desempat i la colla dels Blancs s'ha endut finalment la victòria


Roba esportiva personalitzada Camaloon\nCrea roba esportiva completament a la teva imatge\nDescobreix la nostra gamma de roba esportiva personalitzada\nUna peça és una peça de roba que s’utilitza per cobrir una part del cos humà. La roba esportiva constitueix el conjunt de roba que es porta per a la pràctica esportiva. La nostra gamma de roba esportiva personalitzada inclou diversos articles com ara samarretes, dessuadores, dessuadores amb caputxa i gorres. Una samarreta és una samarreta interior que deu el seu nom a la seva forma de "T", sense coll i inicialment amb màniga curta però possiblement màniga llarga. Les nostres samarretes inclouen aquests dos estils, per als dies més frescos o càlids. Una dessuadora o jersei és una peça de roba. És una mena de samarreta de màniga llarga. Quan inclou caputxa, sovint s’anomena caputxa. La nostra gamma de tèxtils inclou aquests dos models. La gorra és un tocat de tela, pell o material sintètic, proveït d’una visera, molt popular entre els joves i els esportistes pel seu aspecte lleuger i pràctic. Els nostres models de gorres també són variats i inclouen diverses formes entre les quals podeu escollir lliurement.\nCrea la teva pròpia roba esportiva personalitzada amb Camaloon\nAmb la nostra gamma de roba esportiva personalitzada, ara podeu crear els vostres propis vestits! Si voleu aconseguir vestits coincidents per al vostre club esportiu, cap problema. T’oferim diversos productes de la nostra gamma de roba esportiva personalitzada perquè puguis tenir vestits complets i a joc. Podeu personalitzar la vostra roba esportiva personalitzada amb un logotip, una imatge, un eslògan o un text. Quan es tracta de dissenys de roba esportiva personalitzada, Camaloon és la vostra opció. Si voleu crear un vestit per a ús personal, això també és possible. Dissenyeu la vostra roba esportiva personalitzada al nostre lloc mitjançant la nostra eina de personalització en línia i, a continuació, demaneu la quantitat de roba esportiva personalitzada que necessiteu. Destaqueu de la multitud amb roba esportiva personalitzada!


Política de cookies – Ecobubble\nCookies pròpies. Són les que pertanyen a ECOBUBBLE, S.L.\nCookies de tercers. Són aquelles la titularitat és d’un tercer, diferent de ECOBUBBLE, S.L., que serà qui tracti la informació recollida.\nTÈCNIQUES: Són cookies PRÒPIES, de sessió, d’identificació, de configuració i de registre, estrictament necessàries per a la identificació de l’usuari i per a la prestació dels serveis sol·licitats per l’usuari. La informació obtinguda a través de les mateixes és tractada únicament per ECOBUBBLE, S.L.\nPer a la resta, sí que es necessita el consentiment de l’interessat que es pot sol·licitar per diferents vies. En el cas de ECOBUBBLE, S.L., s’entendrà atorgat si Vostè segueix utilitzant la pàgina web, sense perjudici que en qualsevol moment podrà revocar-i desactivar les cookies.\nEl lloc web de ECOBUBBLE, S.L., utilitza (o pot utilitzar) Google Analytics, una eina d’analítica web desenvolupada per Google, que ajuda els propietaris de llocs web a mesurar com interactuen els usuaris amb el contingut del lloc. Per la prestació de aquests serveis, Google Analytics utilitzen cookies que recopilen la informació, inclosa l’adreça IP del usuari que serà transmesa, tractada i emmagatzemada per Google en els termes fixats a la web Google.com.\nEl domini web www.ecobubble.net utilitza els següents tipus de cookies:\n_gat_gtag_UA S’utilitza per limitar el percentatge de sol·licituds. Si heu implementat Analítica Google utilitzant Google etiqueta director, aquesta galeta s’anomena _dc_gtm_ < propietat – identificador >. 1 minut\nvchideactivationmsg Utilitzades per a optimitzar la funcionalitat de creació i visualització de contingut al lloc Web. 3 anys\nvchideactivationmsg_vc11 Utilitzades per a optimitzar la funcionalitat de creació i visualització de contingut al lloc Web. 3 anys


Els delictes baixen un 4,4% a Mataró durant el darrer any - maresme360 - Portal de notícies de la comarca del Maresme\nInicioUncategorisedEls delictes baixen un 4,4% a Mataró durant el darrer any\nEls delictes a Mataró han baixat un 4,4% entre els mesos de juliol de 2015 i juny de 2016 segons les dades del balanç fet per la Junta Local de Seguretat de Mataró, que es va reunir la setmana passada. El número total de delictes coneguts que s’han comès durant els darrers dotze mesos a la capital del Maresme ha estat de 8.108, quan en el període anterior van ser 8.478. Han baixat especialment els delictes contra el patrimoni i les persones però han augmentat els robatoris amb força en establiments i empreses i els robatoris amb violència i intimidació, sobretot els caps de setmana a les zones d’oci nocturn.\nLes tipologies delictives més comuns a la ciutat són els furts i les estafes, amb el cas de la cadena de clíniques dentals Funnydent al capdavant. Malgrat la tendència a l’alça a tot Catalunya, a Mataró s’ha registrat un descens del 23,5% dels robatoris amb força a domicili. També han experimentat un descens de l’11,9% els robatoris amb força a l’interior de vehicle.\nEls robatoris amb violència i intimidació han augmentat un 2,4%, sent els més destacats els que tenen lloc a la zona d’oci nocturn els divendres i dissabtes a la nit. Per altra banda, destaca el fet que, durant el període analitzat, no s’ha produït cap homicidi ni assassinat a la ciutat i les agressions sexuals han baixat gairebé a la meitat.\nPel que fa a la seguretat viària, el nombre d’accidents de trànsit ha pujat un 10,5% amb 3 víctimes mortals en 3 accidents de motocicleta. S’han incrementat els accidents amb ferits lleu però han baixat gairebé a la meitat els sinistres amb ferits greus.\nDe les dades de la Junta Local també destaca que les trucades telefòniques rebudes per la Policia Local i els Mossos d’esquadra per alertar de fets han baixat un 2%. Les trucades relacionades amb temes de convivència i civisme han baixat un 7,1%, i en canvi, les denúncies relacionades amb l’Ordenança de Civisme han augmentat un 16,6%.\nDijous sense canvis destacables en el temps


Ocaña Reina de las Ramblas - Poble Espanyol\n03-11-2021 08:00:00 03-11-2021 20:00:00 Europe/Madrid Ocaña Reina de las Ramblas Ocaña va ser un artista inclassificable, un performer que va irrompre dècades abans que ningú de nosaltres sabés què volia dir fer una performance. A través de les seves intervencions artístiques, el pintor naïf va esdevenir un activista pioner dels drets LGTBI molt abans que entenguéssim el significat d'aquestes sigles. Ocaña, precursor d'una manera de viure i d'entendre el món, torna per explicar de nou la seva història en un espectacle en format concert. De la mà de l’actor i cantant Joan Vázquez (el premiat protagonista de Paquito forever) i de la guitarra del director musical Marc Sambola, Ocaña serà homenatjat en un recital integrat per cobles amb arranjaments especialment compostos per a l’ocasió. Així, les paraules en primera persona d'Ocaña es combinaran amb la interpretació de clàssics com Tatuaje, Ojos Verdes, Y sin embargo te quiero o La niña del fuego. Aquests temes, l'espectacular transformació de Joan Vázquez en la indiscutible reina de les Rambles i la direcció i l'exquisida dramatúrgia de Marc Rosich, profund coneixedor de la figura d'Ocaña, converteixen l'espectacle en un punyent repàs de l'arrauxada vida i la tràgica mort del personatge i, a la vegada, en un viatge a la Barcelona dels anys 70 i principis dels 80. Avda. Francesc Ferrer i Guardia, 13 08038 Barcelona Poble Espanyol de Barcelona info@poble-espanyol.com\nDe la mà de l’actor i cantant Joan Vázquez (el premiat protagonista de Paquito forever) i de la guitarra del director musical Marc Sambola, Ocaña serà homenatjat en un recital integrat per cobles amb arranjaments especialment compostos per a l’ocasió. Així, les paraules en primera persona d'Ocaña es combinaran amb la interpretació de clàssics com Tatuaje, Ojos Verdes, Y sin embargo te quiero o La niña del fuego. Aquests temes, l'espectacular transformació de Joan Vázquez en la indiscutible reina de les Rambles i la direcció i l'exquisida dramatúrgia de Marc Rosich, profund coneixedor de la figura d'Ocaña, converteixen l'espectacle en un punyent repàs de l'arrauxada vida i la tràgica mort del personatge i, a la vegada, en un viatge a la Barcelona dels anys 70 i principis dels 80.\nDirecció escènica i dramatúrgia MARC ROSICH\nCaracterització TXÚS GONZÁLEZ\nFotografia ISAÍAS FANLO, JOAN GASTÓ, INMA QUESADA\nProducció OBNC (Òpera de Butxaca i Nova Creació)\nAmb les cobles: Ojos verdes (Quiroga, Valverde & León), Tatuaje (Quiroga, Leon & Valerio), Yo soy esa, Y sin embargo te quiero, La niña de fuego (Quiroga, León & Quintero), El día que nací yo (Mostazo, Quintero & Guillén); Romance a Ocaña (Carlos Cano), Canción Muerta (Marc Sambola & F. G. Lorca)\nDurada 1 hora 10 minuts\nAgraïments: Neuköllner Oper Berlin, Pere Pedrals i Gérard Courant\n> La teva entrada inclou la visita al Poble Espanyol, vine amb temps i descobreix el nostre recinte!


Andrea Agudo sentencia en vint minuts | Futfem.cat\nDos minuts ha necessitat el Pontenc per posar-se per davant al marcador. Vint minuts més tard i amb la mateixa protagonista, Andrea Agudo, ha arribat el segon i definitiu gol. Una diana fruit d'una gran combinació del conjunt 'lila' en què Carla Plenacosta ha assistit Agudo.\nEl conjunt gironí ha resolt així un partit travat en què els petits errors defensius de l'Atlètic Vilafranca han permès sumar els 3 punts. Amb el marcador favorable, les de Joel Nierga han fet un pas enrere amb possessions llargues i sense gaire intensitat. Per la seva banda, l'Atlétic Vilafranca ha buscat el gol amb pilotes llargues a l'espai, però sense fortuna.\nLa derrota decep el tècnic visitant, Enric Solé, que lamenta «una setmana més la falta d'encert i les petites desconnexions que temporals que fan que l'equip rebi molts gols i fa difícil sumar». I és que l'Atlètic s'acosta perillosament a la zona baixa de la taula. Suma 7 punts i només ha aconseguit una victòria en vuit jornades.\nAl Pontenc, en canvi, les sensacions són molt més positives. Joel Nierga es mostra «molt content» per les quatre victòries consecutives que acumula l'equip. Uns resultats que situen el conjunt 'lila' a la part alta de la taula amb 12 punts, i que serveixen per «reforçar el treball de l'equip», en paraules del tècnic.


L’alternativa a no passar per l’adreçador | El Pou\nper El Pou, 9 de febrer de 2021 a les 10:25 |\nAquest canvi de filosofia –que porta associat un canvi de mentalitat i de principis– té un objectiu irrefutable: eliminar intermediaris. Aconseguir-ho suprimeix marges comercials (de benefici per als que són part de la baula de distribució) però, alhora, de beneficis per als petits productors i per al client final. En aquest sentit, el desenvolupament tecnològic i la globalització, si bé és veritat que, per una banda, han convertit en monstres empreses com Amazon i fa por pensar què en saben, de nosaltres, les empreses que ens bombardegen amb ofertes disparades sobre un punt de mira sensible, per altra banda, faciliten la connexió i el desenvolupament, a través de la xarxa, d’intercanvis de caràcter local que van de l’agricultor, l’elaborador, l’artesà o el professional hiperespecialitzat amb els clients potencials. Tot plegat de manera ràpida, eficient i, com llegireu al reportatge central, segura. La connectivitat, al capdavall, és una arma de dobla tall, pot enganxar-nos a les compres en línia i a la comoditat de les app bancàries i de serveis, però, com sempre, pot generar poderoses alternatives que discorren per la tangent, al marge del tempo que marquen les grans corporacions, les entitats financeres i els poders fàctics del món on vivim.\nPer altra banda, des que l’any 1971 el president dels Estats Units Ricard Nixon va dinamitar el patró de l’or, és a dir, la fixació de cada unitat monetària en equivalència amb una quantitat concreta del valuós metall, els mercats, inversions i intercanvis comercials basats en divises van canviar de paradigma. Les revaloritzacions o devaluacions de les monedes no depenen pas d’un referent d’equiparació comú, sinó de les capacitats dels estats i dels bancs nacionals d’imprimir més o menys bitllets i posar-los en circulació. I d’aquí... a l’abisme i els deutes eterns. L’aparició de les criptomonedes, en essència, és la voluntat de recuperació d’un patró monetari global en què, com en el cas del blockchain, idealment, s’eliminin interessos espuris i especulacions i l’ús, per exemple, dels bitcoins per pagar, sigui la manera més propera a l’economia de troc, obtenint el benefici més just en l’interncanvi o compravenda. Però l’ús d’aquests mecanismes d’alta sofisticació tecnològica ha d’afrontar dos reptes. El principal, el de garantir un blindatge i seguretat prou fiables tant per qui compra com per qui ven. I, segonament, presentar-se com una alternativa sòlida que eviti els atacs constants del poder establert que estén els tentacles a partir de monopolis, grups de pressió política, mitjans de comunicació, fons d’inversió, bancs cada dia més globals però menys humans, especulacions i un afany irrefrenable per fer passar tot i tothom per l’adreçador.\nAquest és l'Editorial de la revista El Pou de la gallina del mes de febrer de 2021. A la venda a tots els quioscos i llibreries manresanes a partir del dia 4 de febrer.\nTemes del Pou, economia, EDITORIAL


L'ICMUV, en la primera fase de la iniciativa europea Quantum Flagship\nUn grup de recerca de l'Institut de Ciència de Materials (ICMUV) i el Departament de Física Aplicada i Electromagnetisme de la Universitat de València participa en la nova iniciativa de la Unió Europea coneguda com a Quantum Flagship, una aposta per la innovació quàntica que compta amb un pressupost de 1.000 milions d'euros per a 10 anys i en la qual participaran al voltant de 5.000 investigadors europeus.\nEl recentment inaugurat Quantum Flagship de la Unió Europea està impulsant la revolució quàntica a Europa, reunint més de 5.000 investigadors de centres d'investigació, institucions acadèmiques, indústria i empreses, i conjuminant esforços i recursos per a dur Europa a la frontera de la Innovació Quàntica, en una iniciativa conjunta i de col·laboració a gran escala.\nL'objectiu principal Flagship és consolidar i expandir el lideratge científic europeu i l'excel·lència en recerca quàntica, així com transferir els resultats de la quàntica des del laboratori d'investigació al mercat, mitjançant aplicacions comercials i tecnologies disruptives amb impacte directe en la societat europea.\nEl grup de l’ICMUV i el Departament de Física Aplicada, format per Daniel Andrés Penares, Marie Krecmarová, Alejandro Molina Sánchez, Juan F. Sánchez Royo i Juan P. Martínez Pastor, participa en un dels 20 consorcis seleccionats per a la primera fase del Quantum Flagship. Es tracta del projecte S2QUIP “Scalable Two-Dimensional Quàntum Integrated Photonics”, en el qual es desenvoluparan circuits de fotònica quàntica mitjançant la integració de materials semiconductors bidimensionals compatibles amb tecnologia CMOS, molt utilitzada en la fabricació de circuits integrats tradicionals.\nS2QUIP té com a objectiu principal desenvolupar fonts emissores de llum quàntica basades en semiconductors bidimensionals, l’avantatge dels quals radica en la possibilitat d’extraure la llum en el circuit fotònic, de forma senzilla i econòmica. En aquest sentit, el desenvolupament de dispositius òptics que aprofiten les possibilitats quàntiques de la llum i de la matèria tindrà aplicacions en el camp de l'encriptació de senyals i les comunicacions segures.\nEl desafiament assumit per S2QUIP és integrar aquests emissors de llum quàntica en circuits de guies d'ona integrades per a construir una plataforma completament funcional per a la fotònica quàntica. En cas d’èxit, els resultats del projecte S2QUIP resoldrien molts dels colls de botella descrits pels plans de treball dels EUA i la UE per al desenvolupament de tecnologia comercialitzable per a la Informació Quàntica.\nEl consorci de S2QUIP, en el qual s’integra el grup de la Universitat de València, està liderat per Klaus Jöns, del KTH Royal Institute of Technology (Suècia). Participen, a més, investigadors de l’Aalto University (Finlàndia), IMN-CSIC (Espanya), l’Heriot-Watt University (Regne Unit), la Technical University of Munic (Alemanya), i les empreses VLC Photonics S.L. (Espanya) i Laser Quàntum GmbH (Alemanya).\nIMATGE: Generació d'emissors de llum quàntica en semiconductors bidimensionals\nQuàntum Flagship de la UE